Wɔakyerɛw nsɛm yi wɔ Akuapem kasa mu Dr. Kwame Nkrumah yɛ Ghana Aban panin ne Ɔmanpanin a ɔdi kan. Nkrumah adi ɔman so wɔ Enyerensi aban hwɛsobrɛ a na ɛhyɛ Charles Arden-Clarke nsam sɛ Governor-General. N'aban a ɛdi kan no fii aseɛ Ɔbɛnem 21, 1952 kɔsii fawohodie berɛ. Naban a ɛdi kan fawohodie berɛ no hyɛɛ aseɛ fii Ɔbɛnem 6, 1957. Ɛfiri Kitawonsa 1, 1960 a Ghana yɛɛ Hwɛwohoso man no na Nkrumah bɛyɛɛ Ghana mampanin. Ogyefuo da 24, 1966 na National Liberation Council de asraafoɔ tumi tuu n'aban guuɛ. Ghana bɛyɛɛ Hwɛwohoso man Kitawonsa 1, 1960. Wɔyɛɛ adwenkyerɛ abatoɔ Ogyefuo 1964 de hwehwɛɛ sɛ Ghana nyɛ amanyɔkro man ana, na ɛkame ayɛ sɛ Ghana amansin no nyinaa na ɛpenee so saa maa Kwame Nkrumah ne ne CPP aban a ketewaa bi na ɛto tiaaɛ. Afe baako akyi, afe 1965 mu no CPP mmarahyɛfoɔ 198 a wɔgyinaaɛ a obiara ne wɔn ampere no nyinaa dii nkonim. 1965 mu no Nkrumah yɛɛ asoafoɔ nsakramu kɛseɛ ma ɔde asoafoɔ dumienu bɛkaa ho, danedanee n'aban no mu nnipa no bi, de bi kaa ho.